Liek obsahuje štandardizovaný extrakt EGb 761 z listov ginka dvojlaločného (Ginkgo biloba). Používa sa: pri demencii (primárna degeneratívna demencia, vaskulárna demencia, demencia zmiešaného typu); pri poruchách duševnej výkonnosti (poruchách pamäti, pozornosti, emočnej labilite) u starších osôb, obzvlášť na podklade chronickej mozgovej cievnej nedostatočnosti; pri poruchách periférneho prekrvenia a mikrocirkulácie: obštrukčná choroba periférnych tepien v štádiu I.- II. (claudicatio intermitens), Raynaudov syndróm, akroparestézie, zvýšená kapilárna fragilita a pod.; pri senzorických poruchách na základe cievnej nedostatočnosti (závraty, ušné šelesty ako tinnitus a pod., zhoršenie sluchu u starších osôb alebo poruchy videnia podmienené nedostatočným prekrvením sietnice). Viac na adc.sk Použitie: Dávkovanie a dávkovacie schémy Dávkovanie a čas liečby je možné individualizovať podľa klinického stavu. Poruchy psychickej výkonnosti, periférneho prekrvenia a senzorické poruchy Dospelí sa liečia 40 mg t.j. 1 tabletou 3x denne (ráno, na obed, večer) pred jedlom. Účinok liečby sa výraznejšie prejaví po 2-4 týždňoch aplikácie. Demencia Užíva sa 1-2 tablety 3x denne. Trvanie liečby syndrómov demencie závisí od závažnosti príznakov a má trvať aspoň 8 týždňov. Po 3 mesiacoch liečby je potrebné zvážiť vhodnosť pokračovania liečby. Liečba (1 kúra) trvá obyčajne 1-3 mesiace pri pravidelných kontrolách zdravotného stavu. ​Pri liečbe porúch psychickej výkonnosti, demencie a periférnej arteriálnej insuficiencii je dĺžka liečby minimálne 6-8 týždňov. Pri liečbe vertiga a tinnitu však dlhšia kúra ako 6-8 týždňov neprináša ďalší terapeutický prínos. Spôsob použitia Tablety sa prehĺtajú celé, nerozhryznuté, zapijú sa malým množstvom tekutiny. Tablety sa užívajú pred jedlom. Upozornenie Liek sa neodporúča užívať počas tehotenstva. Liek sa môže užívať počas dojčenia po zvážení prínosu liečby a potenciálneho rizika pre dojča. Užívanie lieku môže zvýšiť sklon ku krvácaniu. Liečbu týmto liekom treba ukončiť 3-4 dni pred chirurgickým zákrokom. Ak sa po aplikácii lieku vyskytnú závraty, neodporúča sa viesť vozidlo ani obsluhovať stroje. Liek obsahuje laktózu. Ďalšie osobitné upozornenia sú uvedené v SPC (časť 4.4).